
ELEKTRĖNŲ SAVIVALDYBĖS MERAS


	POTVARKIS
DĖL NAUJO KITOS PASKIRTIES VALSTYBINĖS ŽEMĖS SKLYPO, KURIO KADASTRO NR. 7980/0001:9, UNIKALUS NR. 4400-6634-9008, ESANČIO STATYBININKŲ G. 20, VIEVIO M., ELEKTRĖNŲ SAV., 
NUOMOS AUKCIONO SĄLYGŲ PATVIRTINIMO 

2026 m.           d. Nr. 01V-E-
Elektrėnai



Vadovaudamasis Lietuvos Respublikos žemės įstatymo 32 straipsnio 6 dalies 21 ir 22 punktais, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91 punktu, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 7 punktu:
1. T v i r t i n u:
1.1. Valstybinės žemės sklypo nuomos aukciono sąlygas:
1.1.1. valstybinės žemės patikėtinio sprendimas teikti patikėjimo teise valdomą valstybinės žemės sklypą išnuomoti aukcione – Elektrėnų savivaldybės mero 2026 m. rugsėjo 17 d. potvarkis Nr. 01V-E-278 „Dėl naujo kitos paskirties valstybinės žemės sklypo, kurio kadastro Nr. 7980/0001:9, unikalus Nr. 4400-6634-9008, esančio Statybininkų g. 20, Vievio m., Elektrėnų sav., nuomos aukciono būdu“,
1.1.2. Nuomojamas valstybinės žemės sklypas:
1.1.2.1. kadastro Nr. 7980/0001:9, unikalus Nr. 4400-6634-9008,
1.1.2.2. adresas: Statybininkų g. 20, Vievio m., Elektrėnų sav.,
1.1.2.3. plotas – 1,4444 ha,
1.1.2.4. pagrindinė žemės sklypo naudojimo paskirtis – kita,
1.1.2.5. žemės sklypo naudojimo būdas – komercinės paskirties objektų teritorijos,
1.1.2.6. taikomos specialiosios žemės naudojimo sąlygos: Elektros tinklų apsaugos zonos (III skyriaus ketvirtasis skirsnis) – 3 kv. m, Elektros tinklų apsaugos zonos (III skyriaus ketvirtasis skirsnis) – 330 kv. m, Skirstomųjų dujotiekių apsaugos zonos (III skyriaus šeštasis skirsnis) – 660 kv. m,
1.1.2.7. žemės servitutai – nėra,
1.1.2.8. kiti teisės aktuose nustatyti apribojimai – nėra,
1.1.2.9. nuomos terminas – 76 metai,
1.1.2.10. matavimo tipas – žemės sklypas suformuotas atliekant kadastrinius matavimus,
1.1.3. aukciono vykdymo būdas – atvirasis aukcionas,
1.1.4. registravimo į aukcioną pradžios ir pabaigos data, laikas (valandos, minutės) – 2026-10-
26 00.00–2026-10-28 23.59,
1.1.5. aukciono pradžios ir pabaigos data, laikas (valandos, minutės) – 2026-11-09 9.00–2026-11-10 13.59,
Aukciono pabaigos laiko pratęsimo sąlygos: jeigu per penkias minutes iki skelbime ir pranešime nurodyto aukciono laiko pabaigos yra gautas bent vienas pasiūlymas, aukcionas pratęsiamas papildomam penkių minučių ir nulio sekundžių terminui, kurio metu aukciono dalyviai gali siūlyti kainą už nuomojamą valstybinės žemės sklypą. Po kiekvieno per pratęstą papildomą penkių minučių ir nulio sekundžių terminą gauto pasiūlymo aukcionas pakartotinai pratęsiamas penkių minučių ir nulio sekundžių terminui, kuris pradedamas skaičiuoti nuo kainos pasiūlymo gavimo momento. Pratęstas aukcionas užbaigiamas, jeigu per penkias minutes ir nulį sekundžių po paskutinio kainos pasiūlymo negaunamas kitas didesnės kainos pasiūlymas;
1.1.6. minimalus privalomas aukciono dalyvių skaičius – 2,
1.1.7. valstybinės žemės sklypo pradinis nuomos mokesčio dydis vieniems metams – 3528 Eur,
1.1.8. minimalus valstybinės žemės sklypo pradinio nuomos mokesčio vieniems metams didinimo intervalas – 35 Eur,
1.1.9. būtinosios nuomos sutarties sąlygos:
1.1.9.1. nuomos terminas – 76 metai,
1.1.9.2. nuomininkas privalo pradėti vykdyti statinių statybą per 5 metus nuo aukciono objekto
nuomos sutarties įregistravimo dienos Nekilnojamojo turto registre,
1.1.10. suma eurais, kurią aukciono dalyvis privalo pervesti į šio įsakymo 1.1.15 papunktyje nurodytą Elektrėnų savivaldybės administracijos atsiskaitomąją sąskaitą (toliau – aukciono organizatoriaus atsiskaitomoji sąskaita) prieš registruodamasis į aukcioną (toliau – aukciono dalyvio registravimo mokestis) – 55 Eur,
1.1.11. suma eurais, kurią aukciono dalyvis privalo pervesti į aukciono organizatoriaus atsiskaitomąją sąskaitą prieš registruodamasis į aukcioną, skirta užtikrinti, kad aukcioną laimėjęs dalyvis įvykdys nurodytas sąlygas (toliau – garantinis įnašas) – 3528 Eur,
1.1.12. aukciono dalyvio registravimo mokestis negrąžinamas, išskyrus atvejus:
1.1.12.1. kai asmuo į aukciono organizatoriaus atsiskaitomąją sąskaitą pervedė aukciono dalyvio registravimo mokestį, bet nespėjo baigti registracijos į aukcioną. Tokiu atveju asmuo aukciono organizatoriui aukciono skelbime ar pranešime nurodytu elektroniniu paštu arba per Nacionalinę elektroninių siuntų pristatymo, naudojant pašto tinklą, informacinę sistemą (toliau – E. pristatymo sistema) pateikia prašymą, kuriame nurodo banko sąskaitos, į kurią ne vėliau kaip per 5 darbo dienas nuo prašymo gavimo dienos grąžinamas aukciono dalyvio registravimo mokestis, numerį,
1.1.12.2. kai aukciono organizatorius, valstybinės žemės patikėtinio sprendimu atsiimti iš aukciono valstybinės žemės sklypą ir neorganizuoti aukciono informuotas po pirminio ar pakartotinio aukciono organizavimo aukciono organizatoriaus interneto svetainėje https://www.elektrenai.lt/ ir specialiojoje interneto svetainėje https://www.evarzytynes.lt/ (toliau – specialioji interneto svetainė), aukciono neorganizuoja,
1.1.13. garantinio įnašo grąžinimo tvarka ir terminai:
1.1.13.1. jeigu asmuo į aukciono organizatoriaus atsiskaitomąją sąskaitą pervedė aukciono dalyvio garantinį įnašą, bet nespėjo baigti registracijos į aukcioną, jis aukciono organizatoriui aukciono skelbime ar pranešime nurodytu elektroniniu paštu arba per E. pristatymo sistemą pateikia prašymą, kuriame nurodo banko sąskaitos, į kurią ne vėliau kaip per 5 darbo dienas nuo prašymo gavimo dienos grąžinamas aukciono dalyvio garantinis įnašas, numerį,
1.1.13.2. aukciono dalyviui, nelaimėjusiam valstybinės žemės sklypo nuomos aukciono, asmeniui, sumokėjusiam garantinį įnašą, bet nedalyvavusiam aukcione (nesiūliusiam aukcione jokios valstybinės žemės sklypo nuomos kainos), neįvykus aukcionui ar jį atšaukus, aukciono organizatorius per 5 darbo dienas nuo aukciono pabaigos grąžina garantinį įnašą (be bankų paslaugų ir operacijų įkainių už garantinio įnašo pervedimą) į jo banko sąskaitą, kurią jis nurodė registruodamasis specialiojoje interneto svetainėje,
1.1.13.3. jeigu iki aukciono pradžios paaiškėjo aplinkybės, keliančios abejonių dėl būsimo aukciono teisėtumo, aukciono organizatorius savo sprendimu aukcioną atšaukia, o garantinis įnašas grąžinamas jį sumokėjusiam asmeniui,
1.1.14. aukcionas laikomas specialiuoju, jam taikoma Lietuvos Respublikos civilinio kodekso 6.423 straipsnyje numatyta galimybė valstybinės žemės sklypą iš aukciono atsiimti bet kada,
1.1.15. Elektrėnų savivaldybės administracijos atsiskaitomoji sąskaita LT854010042402868302, AB „Luminor Bank“ (mokėjimo paskirtis, kai mokama šio įsakymo 1.1.10 papunktyje nurodytu atveju, nurodoma „Aukciono dalyvio registravimo mokestis“; mokėjimo paskirtis, kai mokama šio įsakymo 1.1.11. papunktyje nurodytu atveju, nurodoma „Garantinis įnašas už valstybinės žemės sklypą, kurio unikalus Nr. 4400-6634-9008“),
1.1.16. valstybinės žemės sklypo nuomos sutartis turi būti pasirašyta elektroniniu parašu;
1.2. Valstybinės žemės nuomos sutarties projektą (priedas).
2. P a v e d u Architektūros ir kraštotvarkos skyriui ne vėliau kaip per 5 darbo dienas nuo šio potvarkio patvirtinimo valstybinės žemės sklypo nuomos aukciono sąlygas paskelbti organizatoriaus interneto svetainėje https://www.elektrenai.lt/ ir specialiojoje interneto svetainėje https://www.evarzytynes.lt/.
Šis potvarkis per vieną mėnesį nuo jo paskelbimo, įteikimo arba pranešimo apie viešojo administravimo subjekto veiksmus (atsisakymą atlikti veiksmus) suinteresuotai šaliai dienos gali būti skundžiamas Lietuvos administracinių ginčų komisijai arba Regionų administraciniam teismui bet kuriuose šio teismo rūmuose.

Meras		                                                                                   Gediminas Ratkevičius

Potvarkio paskirstymas:
- Architektūros ir kraštotvarkos skyriui. 

